OLYFBERG DISSIPELSKOOL VIDEOS
Die videos is opnames van ons Olyfberg Dissipelskool. Dit word een maal per maand aangebied in Pretoria en een maal per maand op Evergreen Estate naby Piet Retief Mpumalanga.
Ons teken die datums op die kalender aan, sien die Events bladsy.
Om dit by te woon registreer asb per epos by
Op die oomblik word dit hoofsaaklik in Afrikaans aangebied maar die lang termyn plan is om dit in Engels ook op te neem.
As jy belangstel dat Fritz en Stefani 'n praatjie moet gee by julle gemeente of huiskerk, kontak ons gerus.
Ek laai die nuutste videos eerste:
Die Orde van Melgisedek - deel1
Olyfberg Dissipelskool 4, 10 Junie 2018
Ons hoor deesdae baie van die Orde van Melgisedek. In die eerste deel van die video kyk ons net kortliks na die wie was Melgisedek en hoe Yeshua die hoë Priester van die Orde van Melgisedek geword het.
Die orde van melgisedek - deel 2
Wat beteken die Orde van Melgisedek vandag vir ons en hoe kan ons daarin wandel? In deel twee verduidelik ek hoe ons geroep is om ten volle in priesterskap en koningskap te wandel...dit is die boom van die lewe.
Olyfberg Dissipelskool 3, 12 Augustus 2018
Baie gelowiges kontak ons oor raad rakende hulle finansies. Dit is 'n area waar die vyand baie kom steel en waar gelowiges min kennis dra van hoe om hulle finansies skriftuurlik te bestuur. Die Skrif het meer as 2000 verse rakende rykdom, finansies en rentmeesterskap en daaraan kan ons aflei dat dit inderdaad 'n belangrike tema is.
Olyfberg Dissipelskool 3, 27 May 2018
Die Skrif sê dat niemand die Meester sal sien sonder heiligmaking en vrede nie. Heiligmaking is 'n reis en 'n pad wat elke gelowige self met die Verlosser moet stap maar tog laat soveel gelowiges dit agter. Wat beteken dit presies vir ons vandag en waar begin jy?
Olyfberg Dissipelskool 5, 22 Julie 2018
'n Goeie verhouding kan jou in staat stel om enige situasie te oorkom maar net so kan 'n slegte verhouding mense vasboei met pyn en seer wat 'n leeftyd by hulle kan bly. Verhoudings is kragtig so dit is geen wonder dat die vyand daarop uit is om ons verhoudings te vernietig nie.
Olyfberg Dissipelskool 1, 18 Maart 2018
Die herstel van die Koningkryk was die tema waaroor Yeshua die meeste gepreek het. Kan jy 'n gelowige wees en buite die Koningkryk leef? Verstaan jy hoe om alle eers die Koningkryk te soek? Hierdie video lê 'n goeie fondasie vir enige gelowige wat die Koningkryk asook die oorspronklike skeppingsdoel van die mens beter wil verstaan.
Olyfberg Dissipelskool 2, 22 April 2018
In die eerste Dissipelskool het ons gekyk na een vd hoofredes waarom Yeshua vir ons moes kom sterf, sodat ons weer toegang kon kry na die Koningkryk. Vir watse ander redes moes Hy sterf?
Behoort alle gelowiges aan die Bruid van Yeshua? Wie is die Bruid en hoe moet sy lyk?